張致恒老婆雯雯驚爆與媽媽脫離母女關係 稱對方只係債主
張致恒(Steven)與老婆區燕雯(雯雯)向來話題十足,繼早前自爆被Cut電,無奈下在網上行乞,雯雯今日(30日)又坦言與媽媽斷絕關係!雯雯留言:「我發現好多人會關心我媽媽有冇幫過我,有,咁多年一定有,但依家大家嘅關係都只係一個債主同借款人。大家已經斷絕咗關係,所以佢冇必要幫我任何嘢,甚至照顧小朋友。大家各自都有大家嘅生活,都冇必要再扯上任何關係,再加上我有『網絡乞丐』呢個稱號,其實都冇必要影響任何人。所以我依家嘅生活,就只有我的家庭,所以希望大家唔好再問我!」
其實雯雯早年同母親關係正常,當年她與張致恒奉子成婚時都係由其母親任證婚人,早年雯雯亦提及媽媽有幫手照顧小朋友,不過近年大多數都係自稱獨力照顧。